الفنان الكوميدي كَاد المالح خرج اليوم صباح فيديو كليب الأغنية ديالو “Bidonville” اللي خرجات هادي مدة و ولات الشطحة ديالها مشهورة. الفيديو كيدوي فيه على العام ديال كورونا اللي تسبب في إغلاق بزاف ديال الملاهي الليلية والمسارح و قاعات العروض الفنية بأنواعها واللي هي مصدر عيش أساسي ديال بزاف الفنانين في العالم اللي تضررو فهاد الجايحة والتضرر ديالهم مازال حتى لهاد الساعة. في الفيديو كليب بان كَاد المالح أنه دخل بحال شي شفار لكباري ولكن الفكرة هي أنه دخل واستمتع ونشط وضحك وفرح وغنا، ومن هنا جات ديك الشطحة ديال الأغنية اللي ولات مشهورة بزاف. الفيديو في قل من ساعة ضرب كثر من 4 آلاف مشاهدة، وداكشي مازال غادي طالع. وكشف المالح في حوار داز هاد الويكاند أن 2021 غادي يدوزها في الغنا باش يضبر على راسو وكخطوة أخرى للفنانين اللي كيدوزو من حاجة لحاجة. و اللي كيعرف المالح كيعرف كيفاش أن سبيكتاكل ديالو كيكون ديما فيهم مزيج بين الضحك التمثيل والغنا و الشطيح. 
كيبين فيه معاناة الفنانين مع كورونا.. كَاد المالح خرج فيديو كليب ديال أغنتيو الجديدة